Έγγραφο απαιτήσεων εμπλεκομένων μερών (StRS)  
Stakeholders Requirements Specification


[ΧΩΡΟΙ ΣΤΑΘΜΕΥΣΗΣ ΟΧΗΜΑΤΩΝ]

# Εισαγωγή

## 1.1 Ταυτότητα - επιχειρησιακοί στόχοι

Η συγκεκριμένη εφαρμογή διευκολύνει την επίτευξη μιας ποιοτικής οργάνωσης στην εργασία των χώρων στάθμευσης οχημάτων ως προς το αντικείμενο της φόρτισης ηλεκτρικών αυτοκινήτων. Ειδικότερα η εφαρμογή δίνει τη δυνατότητα στους διαχειριστές χώρων στάθμευσης οχημάτων να ελέγχουν την διαδικασία της φόρτισης, να ενημερώνουν τους πελάτες τους (ιδιοκτήτες ηλεκτρικών οχημάτων) ως προς τη διαθεσιμότητα, να παρακολουθούν τα ποσά ηλεκτρικής ενέργειας που παρέχουν και να υπολογίζουν τα κέρδη τους.

## 1.2 Περίγραμμα επιχειρησιακών λειτουργιών



# Αναφορές - πηγές πληροφοριών

Ν/Α.

# Λειτουργικές απαιτήσεις επιχειρησιακού περιβάλλοντος

3.1 Επιχειρησιακές διαδικασίες

## 3.1.1 Προσέγγιση πελατών

Η υπηρεσία θα πρέπει να επιτρέπει στους χώρους στάθμευσης οχημάτων να κοινοποιούν τη τοποθεσία τους, τις τιμές ηλεκτρικής φόρτισης, προσφορές που παρέχουν και τους τρόπους πληρωμής που υποστηρίζουν έτσι ώστε να προσεγγίζουν τους ενδιαφερόμενους πελάτες (ιδιοκτήτες ηλεκτρικών οχημάτων).

## 3.1.2 Καταχώρηση και διόρθωση δεδομένων

Η υπηρεσία θα πρέπει να διαθέτει δυνατότητα καταχώρησης και διόρθωσης προσωπικών δεδομένων για τους διαχειριστές χώρων στάθμευσης οχημάτων έτσι ώστε να υλοποιούνται με ακρίβεια οι διεργασίες στις οποίες προβαίνουν μέσω της εφαρμογής.

## 3.1.3 Παρακολούθηση εσόδων/εξόδων

Η υπηρεσία θα πρέπει να διαθέτει δυνατότητα υπολογισμού της παρεχόμενης ηλεκτρικής ενέργειας προς φόρτιση ηλεκτρικών οχημάτων έτσι ώστε να γνωρίζουν οι χώροι στάθμευσης τα λειτουργικά τους έξοδα. Επιπρόσθετα, θα πρέπει να διαθέτει δυνατότητα παρακολούθησης συναλλαγών έτσι ώστε εν τέλει να υπολογίζει ο κάθε σταθμός το ενδεχόμενο κέρδος του.

## 3.2 Δείκτες ποιότητας

Αρχικά, η αξιοπιστία της εφαρμογής μπορεί να ελεγχθεί από τους χώρους στάθμευσης οχημάτων μέσω των αξιολογήσεων τις οποίες θα δύναται να υποβάλει ο εκάστοτε σταθμός ύστερα από τη χρήση της, όπου τυχόν παραλείψεις και δομικές λειτουργικές στρεβλώσεις θα μπορούν να αναφερθούν δημόσια. Επιπλέον, η αξιοπιστία των λειτουργικών απαιτήσεων της εφαρμογής ελέγχεται και μέσω άλλων μετρικών όπως για παράδειγμα το «ποσοστό αναπήδησης» (bounce rate) κατά την εγγραφή ή την καταχώρηση δεδομένων.

# Έκθεση απαιτήσεων χρηστών

4.1 Επιχειρησιακό Μοντέλο

Η εφαρμογή καθίσταται ως ένα απαραίτητο εργαλείο για τους χώρους στάθμευσης καθώς ικανοποιεί την ανάγκη αυτών για οργάνωση στο αντικείμενο της φόρτισης ηλεκτρικών οχημάτων, αναβαθμίζοντας και εκσυγχρονίζοντας τις επιχειρησιακές τους διαδικασίες. Κατά συνέπεια η εφαρμογή μπορεί να γίνει διαδεδομένη λόγω της διευκόλυνσης που παρέχει στη συντέλεση σύνθετων διεργασιών σε ένα απλουστευμένο περιβάλλον ως προς τη χρήση του.

## 4.2 Διαδικασία εισαγωγής δεδομένων/στοιχείων

Η εφαρμογή διαθέτει ένα απλουστευμένο ως προς την εμφάνιση και χρήση του σύστημα εισαγωγής δεδομένων/στοιχείων, έτσι ώστε οι χώροι στάθμευσης οχημάτων να μπορούν με ευκολία να εγγραφούν στη διαδικτυακή πλατφόρμα και να αποκτήσουν πρόσβαση στις υπηρεσίες της.

4.3 Ασφάλεια

Με βάση το σύστημα ασφαλείας που υποστηρίζεται από την εφαρμογή, εξυπηρετείται η ανάγκη των χρηστών της (χώροι στάθμευσης οχημάτων) για εχεμύθεια, να φυλάσσονται δηλαδή με ασφαλή τρόπο τα προσωπικά τους δεδομένα (λογαριασμοί, πόσα KW που παρείχαν, κ.λ.π).

# Αρχές του προτεινόμενου συστήματος

## 5.1 Λειτουργικές Αρχές

5.1.1 Σύστημα

Ως βάση του Συστήματος καθίσταται μια διαδικτυακή πλατφόρμα στην οποία οι χρήστες (χώροι στάθμευσης οχημάτων) εισάγοντας τα απαραίτητα στοιχεία (π.χ τοποθεσία, ώρες λειτουργίας κ.λ.π) μπορούν να εγγραφούν και να αποκτήσουν άμεση πρόσβαση στις υπηρεσίες της εφαρμογής.

5.1.2 Προσβασιμότητα

Όλοι οι εγγεγραμμένοι χρήστες (χώροι στάθμευσης οχημάτων) μπορούν να έχουν πρόσβαση στα δεδομένα της εφαρμογής που τους αφορούν όπως για παράδειγμα ο υπολογισμός των παρεχόμενων ΚW, η παρακολούθηση μεθόδων κοστολόγησης που χρησιμοποιήθηκαν κ.λ.π.

5.1.3 Έλεγχος δεδομένων/στοιχείων

Τα στοιχεία που εισχωρούν οι εκάστοτε χώροι στάθμευσης οχημάτων πριν γίνουν αποδεκτά από την πλατφόρμα ελέγχονται για την εγκυρότητα τους έτσι ώστε να διασφαλιστεί η αξιοπιστία της εφαρμογής.

# Περιορισμοί στο πλαίσιο του έργου

6.1 Περιορισμοί στα προσωπικά δεδομένα/στοιχεία των χρηστών

Η εφαρμογή είναι πλήρως συμμορφωμένη με τους υπάρχοντες νόμους και διατάξεις αυτών και κατά συνέπεια μέσω των δικλείδων ασφαλείας που παρέχει κανείς εκ των εγγεγραμμένων χρηστών (χώροι στάθμευσης οχημάτων) δεν έχει πρόσβαση στα ευαίσθητα δεδομένα άλλων χρηστών, όπως για παράδειγμα οι συναλλαγές αυτών, τα ποσά ηλεκτρικής ενέργειας που παρείχαν κ.α.

6.2 Περιορισμοί προσβασιμότητας στην εφαρμογή

Για την πρόσβαση στην εφαρμογή ο εκάστοτε χώρος στάθμευσης οχημάτων καλείται να διαθέτει σύνδεση στο διαδίκτυο.

# Παράρτημα: ακρωνύμια και συντομογραφίες

Ν/Α.