Έγγραφο απαιτήσεων εμπλεκομένων μερών (StRS)  
Stakeholders Requirements Specification

*ΠΡΟΣΑΡΜΟΓΗ ΤΟΥ ΑΝΤΙΣΤΟΙΧΟΥ ΕΓΓΡΑΦΟΥ ΤΟΥ ΠΡΟΤΥΠΟΥ ISO/IEC/IEEE 29148:2011*


[ΙΔΙΟΚΤΗΤΕΣ ΣΤΑΘΜΩΝ ΦΟΡΤΙΣΗΣ ΟΧΗΜΑΤΩΝ]

# Εισαγωγή

## 1.1 Ταυτότητα - επιχειρησιακοί στόχοι

Οι ιδιοκτήτες σταθμών φόρτισης ηλεκτρικών οχημάτων αξιοποιούν την εφαρμογή ώστε να έχουν πρόσβαση σε ένα μεγαλύτερο εύρος πελατών καθώς και για την οργάνωση και την ανάλυση των δεδομένων φόρτισης που πραγματοποιούνται στους σταθμούς τους. Συγκεκριμένα, ένας σταθμός μπορεί να προσεγγίσει περισσότερους πελάτες μιας και αυτοί μπορούν να διακρίνουν και να συγκρίνουν τους διάφορους σταθμούς φόρτισης μέσω ενός απλού interface. Ταυτόχρονα, η συλλογή δεδομένων φόρτισης απο την εφαρμογή μπορεί να παρέχει στους ιδιοκτήτες σταθμών πολίτιμα δεδομένα όπως ποσοστά διατήρησης πελατών, ποσοστά νεών πελατών κ.α.

## 1.2 Περίγραμμα επιχειρησιακών λειτουργιών



# Αναφορές - πηγές πληροφοριών

Ν/Α.

# Λειτουργικές απαιτήσεις επιχειρησιακού περιβάλλοντος

3.1 Επιχειρησιακές διαδικασίες

## 3.1.1 Προσέγγιση πελατών

Η υπηρεσία θα πρέπει να επιτρέπει στους σταθμούς φόρτισης οχημάτων να κοινοποιούν τη τοποθεσία τους, τις τιμές ηλεκτρικής φόρτισης (ανα kW), προσφορές που παρέχουν και τους τρόπους πληρωμής που υποστηρίζουν έτσι ώστε να προσεγγίζουν τους ενδιαφερόμενους πελάτες (ιδιοκτήτες ηλεκτρικών οχημάτων).

## 3.1.2 Καταχώρηση και διόρθωση δεδομένων

Η υπηρεσία θα πρέπει να διαθέτει δυνατότητα καταχώρησης και διόρθωσης δεδομένων για τους σταθμούς φόρτισης οχημάτων έτσι ώστε να υλοποιούνται με ακρίβεια οι διεργασίες στις οποίες προβαίνουν μέσω της εφαρμογής.

## 3.1.3 Επισκόπηση Δεδομένων Λειτουργικότητας

Η υπηρεσία θα πρέπει να παρέχει στους ιδιοκτήτες σταθμών φόρτισης ηλεκτρικών οχημάτων δεδομένα σχετικά με την λειτουργικότητα του σταθμού. Συγκεκριμένα, θα πρέπει να παρέχει δεδομένα επιχειρησιακού χαρακτήρα, όπως παρεχόμενη ηλεκτρική ενέργεια, έσοδα απο αυτήν, νέοι πελάτες, επαναλαμβανόμενοι πελάτες καθώς και χρονολογικά δεδομένα σχετικά με τις προσφορές που παρέχουν.

## 3.2 Δείκτες ποιότητας

Αρχικά, η αξιοπιστία της εφαρμογής μπορεί να ελεγχθεί από τους σταθμούς φόρτισης οχημάτων μέσω των αξιολογήσεων τις οποίες θα δύναται να υποβάλει ο εκάστοτε ιδιοκτήτης σταθμού ύστερα από τη χρήση της, όπου τυχόν παραλείψεις και δομικές λειτουργικές στρεβλώσεις θα μπορούν να αναφερθούν. Επιπλέον, η αξιοπιστία των λειτουργικών απαιτήσεων της εφαρμογής ελέγχεται και μέσω άλλων μετρικών όπως για παράδειγμα το «ποσοστό αναπήδησης» (bounce rate) κατά την εγγραφή ή την καταχώρηση δεδομένων.

# Έκθεση απαιτήσεων χρηστών

4.1 Επιχειρησιακό Μοντέλο

Η εφαρμογή καθίσταται ως ένα απαραίτητο εργαλείο για τους σταθμούς φόρτισης οχημάτων, καθώς τους επιτρέπει να έχουν πρόσβαση σε ένα μεγαλύτερο πελατολόγιο και την οργάνωση των δεδομένων λειτουργικότητας τους. Η ευκολία χρήσης καθώς και ο ελάχιστος χρόνος και το μηδενικό κόστος για να εισάγει ο ιδιοκτήτης τα δεδομένα της επιχειρήσης του στην πλατφόρμα εγγυάται την εύρεια χρήση της εφαρμογής και την ταχεία άνοδο της δημοτικότητας της. Τέλος, η ευρεία χρήση της εφαρμογής καθιστά αναγκαίο για την επιβιώση της επιχείρησης να προβάλει τον εαυτό της μέσω αυτής της πλατφόρμας.

## 4.2 Διαδικασία εισαγωγής δεδομένων/στοιχείων

Η εφαρμογή διαθέτει ένα απλουστευμένο ως προς την εμφάνιση και χρήση του σύστημα εισαγωγής δεδομένων/στοιχείων, έτσι ώστε οι ιδιοκτήτες σταθμών φόρτισης οχημάτων να μπορούν με ευκολία να εγγραφούν στη διαδικτυακή πλατφόρμα και να αποκτήσουν πρόσβαση στις υπηρεσίες της.

4.3 Ασφάλεια

Με βάση το σύστημα ασφαλείας που υποστηρίζεται από την εφαρμογή, εξυπηρετείται η ανάγκη των χρηστών της (σταθμοί φόρτισης οχημάτων) για εχεμύθεια, να φυλάσσονται δηλαδή με ασφαλή τρόπο τα προσωπικά τους δεδομένα (λογαριασμοί, έσοδα/έξοδα, κ.λ.π).

# Αρχές του προτεινόμενου συστήματος

## 5.1 Λειτουργικές Αρχές

5.1.1 Σύστημα

Ως βάση του Συστήματος καθίσταται μια διαδικτυακή πλατφόρμα στην οποία οι ιδιοκτήτες σταθμών φόρτισης οχημάτων εισάγουν τα απαραίτητα στοιχεία (π.χ τοποθεσία, ώρες λειτουργίας κ.λ.π) ώστε να μπορούν να εγγραφούν και να αποκτήσουν άμεση πρόσβαση στις υπηρεσίες της εφαρμογής.

5.1.2 Προσβασιμότητα

Όλοι οι εγγεγραμμένοι χρήστες (ιδιοκτήτες σταθμών φόρτισης οχημάτων) μπορούν να έχουν πρόσβαση στα δεδομένα της εφαρμογής που τους αφορούν όπως για παράδειγμα τα έσοδα/έξοδα τους, η παρακολούθηση μεθόδων κοστολόγησης που χρησιμοποιήθηκαν κ.λ.π.

5.1.3 Έλεγχος δεδομένων/στοιχείων

Τα στοιχεία που εισχωρούν οι εκάστοτε σταθμοί φόρτισης οχημάτων πριν γίνουν αποδεκτά από την πλατφόρμα ελέγχονται (δια χειρός) για την εγκυρότητα τους έτσι ώστε να διασφαλιστεί η αξιοπιστία της εφαρμογής.

# Περιορισμοί στο πλαίσιο του έργου

6.1 Περιορισμοί στα προσωπικά δεδομένα/στοιχεία των χρηστών

Η εφαρμογή είναι πλήρως συμμορφωμένη με τους υπάρχοντες νόμους και διατάξεις αυτών και κατά συνέπεια μέσω των δικλείδων ασφαλείας που παρέχει κανείς εκ των εγγεγραμμένων χρηστών (σταθμοί φόρτισης οχημάτων) δεν έχει πρόσβαση στα ευαίσθητα δεδομένα άλλων χρηστών, όπως για παράδειγμα οι συναλλαγές αυτών, τα ποσά ηλεκτρικής ενέργειας που παρείχαν κ.α.

6.2 Περιορισμοί προσβασιμότητας στην εφαρμογή

Για την πρόσβαση στην εφαρμογή ο εκάστοτε ιδιοκτήτης σταθμού φόρτισης οχημάτων καλείται να διαθέτει σύνδεση στο διαδίκτυο.

# Παράρτημα: ακρωνύμια και συντομογραφίες

Ν/Α.